आधार-पैन लिंक और हायर पेंशन की खत्म हो रही डेडलाइन, फ्री में करें आधार अपडेशन
जून महीना में आपको आधार-पैन लिंक और हायर पेंशन के लिए अप्लाय करने जैसे कई जरूरी काम निपटाने हैं। अगर आप रिटायरमेंट के बाद ज्यादा पेंशन चाहते हैं तो आपको 26 जून तक इसके लिए अप्लाय करना होगा। वहीं 30 जून तक आधार-पैन लिंक नहीं
जून महीने में आधार-पैन लिंक और हायर पेंशन के लिए अप्लाय करने जैसे कई जरूरी काम निपटाने हैं। अगर आप रिटायरमेंट के बाद ज्यादा पेंशन चाहते हैं तो आपको 26 जून तक इसके लिए अप्लाय करना होगा। वहीं 30 जून तक आधार-पैन लिंक नहीं कराने पर आपका पैन इन-एक्टिव (निष्क्रिय) हो जाएगा। हम आपको 4 ऐसे जरूरी कामों के बारे में बता रहे हैं...
1. फ्री में आधार अपडेशन
UIDAI ने फ्री में आधार अपडेट करने के लिए 14 जून तक का समय दिया है। यानी अगर आप इस तारीख तक ऑनलाइन आधार अपडेट करते हैं तब आपको कोई फीस नहीं देनी होगी। हालांकि, ऑफलाइन अपडेशन के लिए 50 रुपए चार्ज देना होगा। फ्री आधार अपडेशन सुविधा के तहत आधार कार्ड होल्डर्स अपना नाम, एड्रेस, फोटो वगैरह अपडेट कर सकते हैं।
2. हायर पेंशन के लिए आवेदन
EPFO ने हायर पेंशन का ऑप्शन चुनने की डेडलाइन 26 जून 2023 तय कर रखी है। इसमें EPF सब्सक्राइबर आवेदन दे सकते हैं। हायर पेंशन के लिए वैसे कर्मचारी, जिनकी बेसिक सैलरी और DA 15,000 रुपए से कम है, वे इसके लिए आवेदन कर सकते हैं। इसके अलावा जो कर्मचारी 1 सितंबर 2014 या उससे पहले EPF के सब्सक्राइबर थे, वे भी आवेदन कर सकते हैं।
हायर पेंशन के लिए ऑनलाइन और ऑफलाइन दोनों तरह से आवेदन किया जा सकता है। ऑफलाइन आवेदन के लिए नजदीकी EPFO कार्यालय में जाना होगा और फॉर्म भरना होगा। अधिक जानकारी के लिए यहां क्लिक करें
3. पैन-आधार लिंक कराएं
पैन और आधार लिंक करने की डेडलाइन 30 जून है। जिन लोगों ने पैन-आधार लिंक नहीं करवाया है, वे 1000 रुपए की फीस देकर 30 जून तक जरूरी करवा सकते हैं। 30 जून तक पैन को आधार से लिंक नहीं होने पर पैन इन-एक्टिव हो जाएगा। इससे आपको कई तरह की परेशानियों का सामना करना पड़ सकता है। आधार-पैन लिंक की प्रोसेस जानने के लिए यहां क्लिक करें
4. SBI की अमृत कलश स्कीम में निवेश
स्टेट बैंक ऑफ इंडिया (SBI) की नई फिक्स डिपॉजिट स्कीम अमृत कलश इसी महीने यानी 30 जून को खत्म होने वाली है। इसके तहत सीनियर सिटिजन को 7.60% और अन्य को 7.10% सालाना ब्याज दिया जा रहा है। इस फिक्स डिपॉजिट स्कीम में 400 दिन के लिए निवेश करना होता है।